सहदेव का मनाया गया शहादत दिवस
राजनगर| स्व.सहदेव महतो का शहादत दिवस बुधवार को मनाया गया। हाता-चाईबासा मुख्य पथ के ब्लॉक चौक पर स्थित स्व महतो की प्रतिमा पर आगंतुक सभी अतिथियों ने माल्यार्पण कर उनकी आत्मा की शांति की प्रार्थना की। वहीं उपस्थित एसएस हाईस्कूल के पूर्व शिक्षक सुधीर महतो ने कहा कि स्व महतो राजनगर प्रखंड में झारखंड मुक्ति मोर्चा के अग्रणी ही नहीं सूत्रधार भी थे। उनमें युवाओं को झारखंड आंदोलन की ओर प्रेरित करने की क्षमता थी। उन्होंने राजनगर को आंदोलन की नई पहचान दी। आंदोलन के दौरान वे कभी भागे नहीं। यह दुख की बात है कि उनकी असमय मृत्यु हो गई और आज उनका 25 वां शहादत दिवस मनाया जा रहा है। इस दौरान स्व महतो की धर्मप|ी उमा महतो, महादेव महतो, दिनेश महतो, डोमन महतो, धुआशन महतो, घनश्याम महतो, दिलीप महतो, रवि महतो, कमलेश्वर महतो, मनोज महतो, शंकर महतो आदि उपस्थित थे।
hin_Deva hin_Deva